વડા પ્રધાન નરેન્દ્ર મોદીના અમદાવાદને લગતા ડ્રીમ પ્રોજેક્ટ પૈકીનો એક સાબરમતી રિવરફ્રન્ટ ડેવલપમેન્ટ પ્રોજેક્ટ ગણાય છે. કોર્પોરેશન દ્વારા રિવરફ્રન્ટના વિકાસ પાછળ અત્યાર સુધીમાં રૂ.૧૨૦ કરોડથી વધુની રકમ ખર્ચીને વિભિન્ન પ્રકારની સુવિધાઓ ઊભી કરાઈ છે. અમદાવાદીઓ ઉપરાંત રાજ્યનાં મુલાકાતીઓ માટે મનોરમ્ય રિવરફ્રન્ટ આકર્ષણનું અનોખું કેન્દ્ર બન્યું છે. પ્રથમ તબક્કાનું કામ પૂર્ણ થઈ ગયા બાદ રિવરફ્રન્ટને વર્લ્ડકલાસ બનાવવાના ચક્રો ગતિમાન કરાયાં છે.